
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 580 

28 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση στο Υπουργείο Εσωτερικών, Δημόσιας Διοί¬ 
κησης και Αποκέντρωσης Ομάδας Διοίκησης Έρ¬ 
γου για την επανεξέταση και αναμόρφωση του θε¬ 
σμικού πλαισίου που διέπειτα καταστήματα και τις 
επιχειρήσεις, οιόροιλειτουργίαςτων οποίων καθο¬ 


ρίζονται από υγειονομικές διατάξεις. 1 

Τροποποίηση της παραγράφου 3του άρθρου 2της υπ’ 
αριθμ. 1104059/7953/29.12.2004 κοινής υπουργι¬ 
κής απόφασης (Στεγαστικό επίδομα φοιτητών).... 2 

Συγκρότηση συνεργείου υπερωριακής απασχόλησης... 3 
Καθορισμός της 1ης Μάίου 2005 ως ημέρα υποχρεω¬ 
τικής αργίας. 4 

Απόφαση κατανομής στους δικαιούχους της Δω¬ 
ρεάν Διανομής ρυζιού από το πρόγραμμα της 

Ε.Ε.2002. 5 

Τροποποίηση της υπ’ αριθμ. 2514/1/566-δ'/25.8.2004 
απόφασης των Υπουργών Εσωτερικών, Δημόσιας 
Διοίκησης και Αποκέντρωσης και Δημόσιας Τάξης, 
«Συγκρότηση Ομάδας Διοίκησης Έργου για την 
Οδική Ασφάλεια» (Β' 1376) όπως τροποποιήθηκε 


από την υπ' αριθμ. 2514/1/566-στ'/9.2.2005 όμοια 


(Β' 190). 6 

Υπαγωγή του αδιαβάθμιστου προσωπικού της Κοινό¬ 
τητας Αντικυθήρων στις διατάξεις του Α' μέρους 

του Ν. 1188/1981. 7 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Αθλητικός Οργανισμός του Δήμου 

Ασπροπύργου». 8 

Απόκτηση της Ελληνικής Ιθαγένειας από την ομογενή 
Σπυριδώνοβα Αξένια του Γκιόργκι και της Μαρίνας 

καθώς και εξελληνισμός του επωνύμου της. 9 

Απόκτηση της Ελληνικής Ιθαγένειας από την ομογενή 
Τσχουρπόντοβα Ελένη του Ιβάν και της Ζήνα κα¬ 
θώς και εξελληνισμός του επωνύμου της. 10 


Απόκτηση της Ελληνικής Ιθαγένειας από την ομογενή 
Αφίσοβα Αικατερίνη, του Βλαδίμηρου και της Μα¬ 
ρίας καθώς και εξελληνισμός του επωνύμου της.... 11 
Απόκτηση της Ελληνικής Ιθαγένειας από την ομογενή 
Θεοδοσιάδου Κλαύδιατου Γρηγορίου και της Βαρ¬ 
βάρας. 12 


ΑΠΟΦΑΣΕΙ Σ 

Αριθ. 20870 (1) 

Σύσταση στο Υπουργείο Εσωτερικών, Δημόσιας Διοίκη¬ 
σης και Αποκέντρωσης Ομάδας Διοίκησης Έργου για 
την επανεξέταση και αναμόρφωση του θεσμικού πλαι¬ 
σίου που διέπειτα καταστήματα καιτις επιχειρήσεις, οι 
όροι λειτουργίας των οποίων καθορίζονται από υγειο¬ 
νομικές διατάξεις. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΎΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 18 παρ. 18 Ν. 2503/1997 
«Διοίκηση, οργάνωση, στελέχωση της περιφέρειας, ρυθ¬ 
μίσεις θεμάτων για την τοπική αυτοδιοίκηση και άλλες 
διατάξεις» (107/ΦΕΚΑ'). 

2. Τις διατάξεις του άρθρου 29Α Ν. 1558/1985 «Κυβέρ¬ 
νηση και κυβερνητικά όργανα» (137/ΦΕΚΑ') το οποίο προ¬ 
στέθηκε με το άρθρο 27του Ν.2081/1992 (154/ΦΕΚΑ") και 
αντικαταστάθηκε με το άρθρο 1 του Ν. 2469/1997 (38/ 
ΦΕΚΑ'). 

3. Την ανάγκη επανεξέτασης και αναμόρφωσης του θε¬ 
σμικού πλαισίου που διέπει τη λειτουργία των καταστη¬ 
μάτων και επιχειρήσεων υγειονομικού ενδιαφέροντος για 
την άδεια ίδρυσης και λειτουργίας, αρμόδιοι είναι οι 
Ο.Τ.Α. α' βαθμού, σύμφωνα με τις διατάξεις του άρθρου 
14 του Δημοτικού και Κοινοτικού Κώδικα. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθόσον η σχετική δαπάνη που θαπρο- 
κύψει θα καθοριστεί με άλλη απόφαση των αρμοδίων 
Υπουργών, αποφασίζουμε: 

1. Συνιστάται στο Υπουργείο Εσωτερικών, Δημόσιας Δι¬ 
οίκησης και Αποκέντρωσης Ομάδα Διοίκησης Έργου για 
την επανεξέταση και αναμόρφωση του θεσμικού πλαισίου 
που διέπει τα καταστήματα και τις επιχειρήσεις, οι όροι 
λειτουργίας των οποίων καθορίζονται από υγειονομικές 
διατάξεις και ειδικότερα: 

Α. Τη διαδικασία χορήγησης άδειας και λειτουργίας των 
καταστημάτων υγειονομικού ενδιαφέροντος. 

Β. Την αναγκαία αναμόρφωση των υγειονομικών διατά¬ 
ξεων που διέπουν αυτά. 

Γ. Την προετοιμασία των προβλεπόμενων κανονιστικών 
αποφάσεων που προβλέπονται από τις ανωτέρω διατά¬ 
ξεις κ.λπ. 

2. Η Ομάδα Διοίκησης Έργου συγκροτείται από τους: 

Α. Αθανάσιο Βεζυργιάννη, Γενικό Γραμματέα του 

Υπουργείου Εσωτερικών, Δημόσιας Διοίκησης και Αποκέ¬ 
ντρωσης, ως Πρόεδρο, 

Β. Γρηγόριο Φρέσκο, Προϊστάμενο της Γενικής Διεύ¬ 
θυνσης Τοπικής Αυτοδιοίκησης, ο οποίος αναπληρώνει 
τον Πρόεδρο σε περίπτωση απουσίας ή κωλύματος ως 
μέλος, 

Γ. Βασιλική Γιαβή, Προϊσταμένη της Διεύθυνσης Οργά¬ 
νωσης και Λειτουργίας ΟΤΑ, του ΥΠΕΣΔΔΑ ως μέλος, 

Δ. Αγγελική Βλάχου, Προϊσταμένη του Τμήματος Ορ¬ 
γάνωσης και Λειτουργίας ΟΤΑ, του ΥΠΕΣΔΔΑ. 

Ε. Παρασκευή Μακρυγιάννη, Προϊσταμένη του Τμήμα¬ 
τος α' της Δ/νσης ΟΚΚ, του ΥΠΕΧΩΔΕ, με αναπληρωτή 
τον Γεώργιο Κουτσοδημήτρη, υπάλληλο με βαθμό Ατού 
κλάδου ΠΕ Αρχιτέκτονα, του ίδιου Τμήματος. 

ΣΤ. Αθηνά Κύρλεση, Προϊσταμένη της Διεύθυνσης Δη¬ 
μόσιας Υγιεινής, του Υπουργείου Υγείας και Κοινωνικής 
Αλληλεγγύης. 

Ζ. Θεόδωρο Τσόπελα, Αστυνομικό Διευθυντή της 
Δ/νσης Γενικής Αστυνόμευσης / Α.Ε.Α., του Υπουργείου 
Δημόσιας Τάξης. 

Η. ΚίμωναΣιδηρόπουλο, υπάλληλο με βαθμό Α'του κλά¬ 
δου ΠΕ Διοικητικού του Τμήματος Οργάνωσης και Λει¬ 
τουργίας ΟΤΑ, του ΥΠΕΣΔΔΑ. 

I. Γεώργιο Δανόπουλο ειδικό σύμβουλο του Υπουργού 
Εσωτερικών, Δημόσιας Διοίκησης και Αποκέντρωσης. 

ΙΑ. Ελένη Καϊτανίδου ειδική σύμβουλο του Υφυπουργού 
Εσωτερικών, Δημόσιας Διοίκησης και Αποκέντρωσης Αθ. 
Νάκου. 

ΙΒ. Κωνσταντίνο Μπάϊμπα μετακλητό υπάλληλο στο 
Γ ραφείο του Υφυπουργού Εσωτερικών Δημόσιας Διοίκη¬ 
σης και Αποκέντρωσης Αθ. Νάκου. 

3. Γραμματέας της Ομάδας ορίζεται η Αγγελική Παπά¬ 
ζογλου, υπάλληλος με βαθμό Γ του κλάδου ΠΕ Διοικητι¬ 
κού του Τμήματος Οργάνωσης και Λειτουργίας ΟΤΑ του 
ΥΠΕΣΔΔΑ, με αναπληρωτή τη Λαμπρινή Κουτσούκου, 
υπάλληλο με βαθμό Δ' του κλάδου ΤΕ Διοικητικού - Λογι¬ 
στικού του Τμήματος Οργάνωσης και Λειτουργίας ΟΤΑ, 
της Διεύθυνσης Οργάνωσης και Λειτουργίας ΟΤΑ. 

4. Η ως άνω ομάδα οφείλει να ολοκληρώσειτο έργο της 
μέχρι 31.10.2005 και να συνεδριάζει τέσσερις (4) φορές 
τουλάχιστον μηνιαίως και σε χρόνο εντός και εκτός ωρα¬ 
ρίου εργασίας των Δημοσίων Υπαλλήλων. 

5. Η αμοιβή ή αποζημίωση των μελώντης Ομάδας θα κα- 
θορισθεί με κοινή απόφαση των Υπουργών Οικονομίας 
και Οικονομικών και Εσωτερικών, Δημόσιας Διοίκησης και 
Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 22 Απριλίου 2005 


οι ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Π. ΠΑΥΛΟΠΟΥΛΟΣ 


Γ. ΣΟΥΦΛΙΑΣ 


ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 


ΔΗΜΟΣΙΑΣ 

ΤΑΞΗΣ 


Ν. ΚΑΚΛΑΜΑΝΗΣ Γ. ΒΟΥΛΓΑΡΑΚΗΣ 


Αριθ. 1042913/2833/0016/ΠΟΛ 1068 (2) 

Τροποποίηση της παραγράφου 3 του άρθρου 2 της υπ’ 
αριθμ. 1104059/7953/29.12.2004 κοινής υπουργικής 
απόφασης (Στεγαστικό επίδομα φοιτητών). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 10 του Ν. 3220/2004 «Μέτρα 
αναπτυξιακής και κοινωνικής πολιτικής, αντικειμενικοποίη- 
ση του φορολογικού ελέγχου και άλλες διατάξεις» (ΦΕΚ 
15Α/2004), περί χορήγησης στεγαστικού επιδόματος σε 
φοιτητές, στο οποίο ορίζονται οι προϋποθέσεις χορήγη¬ 
σής του, καθώς και την παράγραφο 7 του ίδιου άρθρου και 
νόμου, με την οποία εξουσιοδοτούνται οι Υπουργοί Οικο¬ 
νομίας και Οικονομικών και Εθνικής Παιδείας και θρη¬ 
σκευμάτων, να καθορίσουν με κοινή απόφασή τους τον 
τρόπο πληρωμής του ανωτέρω επιδόματος, το χρόνο πλη- 
ρωμήςτου, τα απαιτούμενα δικαιολογητικά, την αρχή ελέγ¬ 
χου και εκκαθάρισηςτης δαπάνης, την αρχή πληρωμής αυ¬ 
τής, τον τρόπο λογιστικής τακτοποίησης, καθώς και κάθε 
άλλο σχετικό θέμα για την εφαρμογή του άρθρου αυτού. 

2. Τις διατάξεις της παραγράφου 10 του άρθρου 3 του 
Ν. 3255/2004 «Ρυθμίσεις θεμάτων όλων των εκπαιδευτι¬ 
κών βαθμιδών» (Φ.Ε.Κ. 138Α/2004) ο οποίος τροποποιεί 
και συμπληρώνει τον προηγούμενο Νόμο. 

3. Τις διατάξεις της παραγράφου 14 του άρθρου 5 του 
Ν. 3296/2004 (ΦΕΚ253Α/2004). 

4. Την υπ’ αριθμ. 1104059/7953/29.12.2004 απόφαση 
Υπουργών Οικονομίας και Οικονομικών και Εθνικής Παι¬ 
δείας και θρησκευμάτων περί χορήγησης στεγαστικού 
επιδόματος φοιτητών. 

5. Την υπ’ αριθμ. 14650/ΔΙΟΕ 85/17.03.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

6. Την υπ’ αριθμ. 37876/Στ.5/2004 (ΦΕΚ 608Β') κοινή 
απόφαση του Πρωθυπουργού και του Υπουργού Εθνικής 
Παιδείας και θρησκευμάτων. 

7. Το γεγονός ότι οι σπουδαστές που έχουν εγγράφει 
για πρώτη φορά στο δεύτερο εξάμηνο (εαρινό) του ακα¬ 
δημαϊκού έτους: α) δεν είναι δυνατόν, μέχρι τη λήξη της 
προθεσμίας υποβολής της αίτησης, να συμπληρώσουν 
δίμηνη παραμονή σε ξενοδοχείο ή πανσιόν για τη χορή¬ 
γηση του στεγαστικού φοιτητικού επιδόματος, και β) δεν 
έχει ολοκληρωθεί η διαδικασία μεταγραφής όσων εξ αυ¬ 
τών δικαιούνται μεταγραφή. 

8. Η απόφαση αυτή δεν προκαλεί δαπάνη σε βάρος του 
Κρατικού Προϋπολογισμού, αποφασίζουμε: 

1. Στην παράγραφο 3 του άρθρου 2 της υπ’ αριθμ. 
1104059/7953/29.12.2004 κοινής υπουργικής απόφασης 
προστίθεται β' εδάφιο ως εξής: «Ειδικότερα γι’ αυτούς που 
εγγράφονται για πρώτη φορά στο δεύτερο (εαρινό) εξάμη¬ 
νο των ΤΕΙ η αίτηση - υπεύθυνη δήλωση υποβάλλεται εντός 
των πέντε πρώτων μηνών κάθε ημερολογιακού έτους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΣΠ. ΤΑΛΙΑΔΟΥΡΟΣ 

Αριθ. 41895/Η (3) 

Συγκρότηση συνεργείου υπερωριακής απασχόλησης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 3205/2003 «Περί μισθολογίου Δημοσίων Υπαλ¬ 
λήλων» άρθρο 16 παραγρ. 1. 

2. Την υπ’ αριθμ. 2/72757/31.12.2003 εγκύκλιο, του 
Γ.Λ.Κ. «περί παροχής οδηγιών για την εφαρμογή των δια¬ 
τάξεων του Ν. 3205/2003». 

3. Το γεγονός ότι η δαπάνη που θα προκύψει από την 
εκτέλεση των εγκρινομένων ωρών εργασίας, ύψους συ¬ 
νολικά 600.000 ευρώ περίπου, σε καμία περίπτωση δεν 
επιτρέπεται να υπερβεί τις πιστώσεις που έχουν εγγρά¬ 
φει στον οικείο κωδικό αριθμό (ΚΑΕ 0511 Φ. 19-110) του 
Τακτικού Προϋπολογισμού του ΥΠΕΠΘ, όπως θα δια¬ 
μορφωθεί με τα ποσοστά αποδέσμευσης που θα εγκρι- 
θούν. 

4. Το γεγονός ότι η υπερωριακή απασχόληση κρίνεται 
απαραίτητη για κάλυψη εποχιακών εκτάκτων ή επειγου- 
σών αναγκών των υπηρεσιακών μονάδων της Κεντρικής 
Υπηρεσίας του ΥΠΕΠΘ, αποφασίζουμε: 

Εγκρίνουμε την υπερωριακή απασχόληση πέρα από τις 
ώρες της υποχρεωτικής εργασίας, για 560 διοικητικούς 
υπαλλήλους της Κεντρικής Υπηρεσίας του ΥΠΕΠΘ για 
χρονικό διάστημα από 1.4.2005 έως 31.5.2005 και για μέ¬ 
χρι 50 ώρες το μήνα για κάθε υπάλληλο, προκειμένου να 
καλυφθούν εποχιακές, επείγουσες ή και έκτακτες υπηρε¬ 
σιακές ανάγκες της Κ.Υ. του ΥΠΕΠΘ. 

Η δαπάνη που θα προκύψει απάτην απόφαση αυτή, δεν 
μπορεί σε καμία περίπτωση να υπερβεί το ποσό των 
300.000 ευρώ συνολικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. οικ. 3748 (4) 

Καθορισμός της 1ης Μαΐου 2005 ως ημέρα 
υποχρεωτικής αργίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Α.Ν. 380/1968 «περί καθιερώσεως 
της 1ης Μαΐου ως ημέρας υποχρεωτικής αναπαύσεως». 

2. Το άρ. 7του Ν. 74/1975 «περίτροποποιήσεως καισυ- 
μπληρώσεως εργατικών τινών νόμων και περί άλλων τι- 
νών συναφών διατάξεων». 

3. Τις διατάξεις του άρ. 16 του Ν. 1558/1985 «Κυβέρνη¬ 
ση και κυβερνητικά Όργανα». 

4. Τις διατάξεις του Π Λ. 368/1989 «Οργανισμός Υπουρ¬ 
γείου Εργασίας». 

5. Το άρ. 27 του Ν. 2081/1992 «Ρύθμιση του θεσμού των 
Επιμελητηρίων, επαγγελματικών οργανώσεων των εμπό¬ 
ρων, βιοτεχνών και λοιπών επαγγελμάτων και άλλες δια¬ 
τάξεις», αποφασίζουμε: 

Καθορίζουμε την 1η Μαΐου 2005, ως ημέρα υποχρεωτι¬ 
κής αργίας για όλα τα καταστήματα, τις βιομηχανίες, βιο¬ 


τεχνικές επιχειρήσεις, εκμεταλλεύσεις και εργασίες γενι¬ 
κά, οι οποίες αργούν κατά τις Κυριακές. 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. 44233 (5) 

Απόφαση κατανομής στους δικαιούχους της Δωρεάν 
Διανομής ρυζιού από το πρόγραμμα της ΕΈ. 2002. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όρ¬ 
γανα». 

β. Του Π .Δ. 402/1988 «Οργανισμός του Υπ. Γεωργίας», 
όπως τροποποιήθηκε και συμπληρώθηκε με το Π.Δ. 
385/1994. 

2. Το Ν. 2286/1995 «Για τις προμήθειες του δημοσίου 
τομέα και ρυθμίσεις συναφών θεμάτων». 

3. Το Π.Δ. 394/1996 «Κανονισμός Προμηθειών Δημοσί¬ 
ου». 

4. Το Π.Δ. 370/1995 για την προσαρμογή της ελληνικής 
νομοθεσίας «Περί κρατικών προμηθειών» προς το Κοινο¬ 
τικό Δίκαιο και ειδικότερα τις διατάξεις της οδηγίας 
93/36/Ε.Ε του Συμβουλίου της 14ης Ιουνίου 1993 (ΕΈ 
αριθμ. 199 της 9.8.1993, σελ. 1) «Περί συντονισμού των 
διαδικασιών για τη σύναψη συμβάσεων δημοσίων προμη¬ 
θειών». 

5. Τον Καν. 3072/1995 του Συμβουλίου «Σχετικά με την 
κοινή οργάνωση αγοράς του ρυζιού», όπως τροποποιή¬ 
θηκε και ισχύει. 

6. Τον Καν.(ΕΟΚ) 3730/1987 «Περί γενικών κανόνων για 
την παροχή τροφίμων παρέμβασης για διανομή στα πιο 
άπορα άτομα της Κοινότητας», όπως τροποποιήθηκε και 
ισχύει. 

7. Τον Καν. (ΕΟΚ) 3149/1992 «Περί λεπτομερών κανό¬ 
νων για τη χορήγηση τροφίμων παρέμβασης στους από¬ 
ρους», όπως τροποποιήθηκε και ισχύει. 

8. Την υπ’αριθμ. 772/Ε.Κ.της 19.10.2001 απόφαση της 
Επιτροπής ΕΈ «Περί έγκρισης προγράμματος κατανο¬ 
μής στα Κράτη Μέλη των πόρων έτους 2002 για την πα¬ 
ροχή τροφίμων παρέμβασης προς διανομή στα πιο άπο¬ 
ρα άτομα της Κοινότητας». 

9. Τα άρθρα 13-29 του Ν. 2637/1998 (ΦΕΚ 200Α') «σύ¬ 
σταση Ο.Π.Ε.Κ.Ε.Π.Ε.», όπως τροποποιήθηκαν και συ¬ 
μπληρώθηκαν με το άρθρο 4 του Ν. 2732/1999 (ΦΕΚ 
154Α') και το άρθρο 24 του Ν. 2945/2001 (ΦΕΚ223Α'). 

10. Την υπ’ αριθμ. 379286/2001 (ΦΕΚ 1102Β') απόφαση του 
Υπουργού Γεωργίας «περίεγκρίσεωςτουΟ.ΠΈ.ΚΈ.ΠΈ. ως 
Οργανισμού Πληρωμής». 

11. Την υπ’ αριθμ. 371380/2001 (ΦΕΚ 1102/Β/2001) από¬ 
φαση του Υπουργού Γεωργίας περί «καταργήσεως της 
ΓΕΔΙΔΑΓΕΠ». 

12. Την υπ’ αριθμ. 50637/6.9.2000 κοινή υπουργική από¬ 
φαση ΥΠΕΣΔΑ και Γ εωργίας περί εγκρίσεως Κανονισμού 








8026 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οργανωτικής διάρθρωσης και λειτουργίας των Υπηρε¬ 
σιών του Ο.Π.Ε.Κ.Ε.Π.Ε. 

13. Την υπ’ αριθμ. 227200/2002 (ΦΕΚ 215Β') απόφαση 
του Υπουργού Γεωργίας «περί αρμοδιοτήτων των Δ/νσε- 
ωντου Υπουργείου Γεωργίας μετά την κατάργηση της ΓΕ 
ΔΙΔΑΓΕΠ». 

14. Την υπ’ αριθμ. 48485/3.7.2002 απόφαση των Υπουρ¬ 
γών Γεωργίας και Εθνικής Οικονομίας και Οικονομικών, 
περί «Δωρεάν διανομής ρυζιού παρέμβασης στους από- 
ρουςτης χώρας, προγράμματος Ε.Ε 2002» και τη σχετική 
ανακοίνωση πρόσκλησης εκδήλωσης ενδιαφέροντος. 

15. Τις υπ’ αριθμ. 51850/29.8.2002 και 51849/29.8.2002 
Διακηρύξεις κλειστών διαγωνισμών για την ανάδειξη φο¬ 
ρέων υλοποίησης του Κοινοτικού Προγράμματος 2002 
δωρεάν διανομής ρυζιού παρέμβασης, στους απόρους 
της χώρας. 

16. Τις τελικές προσφορές βάσει των οποίων κατακυ¬ 
ρώθηκαν οι διαγωνισμοί υπέρ των αναδοχών σύμφωνα με 
τις υπ’ αριθμ. 56955/13.8.2003 και 56956/13.8.2003 κατα- 
κυρωτικές αποφάσεις του Υπουργού Γεωργίας. 

17. Την υπ’ αριθμ. 56166/12.8.2004 απόφαση του 
Υπουργού Αγροτικής Ανάπτυξης και Τροφίμων με την 
οποία θεσπίστηκαν τα κριτήρια επιλεξιμότητας των από¬ 
ρων όπως αυτή τροποποιήθηκε στη συνέχεια. 

18. Την υπ’ αριθμ. 073870/12.11.2003 εισήγηση του 
Ο.Π.Ε.Κ.Ε.Π.Ε. όσον αφορά τους δικαιούχους της Δωρε¬ 
άν Διανομής προϊόντων παρέμβασης. 

19. Τις συμβάσεις που υπεγράφησαν μεταξύ του 
Ο.Π.Ε.Κ.Ε.Π.Ε. και των αναδοχών εταιρειών ΑΦΟΙ ΣΠΑ¬ 
ΝΟΥ & ΣΙΑ ΕΕ και ΕΨΒΙΟΟΜ ΗΕΙ_Ι_Α3 8Α. στις 26.9.2003 
και 29.9.2003 αντίστοιχα. 

20. Την υπ’ αριθμ. 69203/29.12.2003 απόφαση κατανο¬ 
μής στους δικαιούχους της Δωρεάν Διανομής ρυζιού από 
το πρόγραμμα Ε.Ε 2002, αποφασίζουμε: 

1. Κατανέμεται στους δικαιούχους φορείς της χώρας, 
όπως αυτοί ορίζονται στο παράρτημα 4 των σχετικών 
συμβάσεων, ποσότητα 2.471.930 κιλά ρύζι ΡειΈοίΙθά και 
2.741.280 κιλά ρύζι λευκασμένο βάσει του Κοινοτικού 
προγράμματος δωρεάν διανομής τροφίμων έτους 2002, 
όπως αυτοί αναφέρονται στους πίνακες I και II του πα¬ 
ραρτήματος της παρούσης απόφασης. 

- Σε κάθε δικαιούχο άπορο ή σιτιζόμενο άτομο και οικο¬ 
γένεια μέχρι και τρία (3) μέλη χορηγούνται εννέα (9) κιλά 
ρύζι ΡαιΈοίΙθά και δέκα (10) κιλά ρύζι λευκασμένο. Σε κά¬ 
θε δικαιούχο οικογένεια με τέσσερα (4) μέλη και άνω χο¬ 
ρηγούνται είκοσι οκτώ (28) ρύζι ΡειΈοίΙθά και τριάντα δύο 
(32) κιλά ρύζι λευκασμένο. 

- Σε κάθε άτομο μαθητικής κατασκήνωσης χορηγούνται 
δύο (2) κιλά ρύζι ραιΈοίΙθά και τρία (3) κιλά λευκασμένο. 

- Σε κάθε πρόσωπο χορηγούνται από δύο (2) κιλά ρύζι 
ραιΈοίΙθά και λευκασμένο. 

- Στις εβδομήντα (70) Ιερές Μητροπόλεις που εκδήλω¬ 
σαν ενδιαφέρον να συμμετάσχουν στο πρόγραμμα χορη¬ 
γούνται 479.004 κιλά ρύζι ΡαιΈοίΙθά και 491.045 κιλά ρύζι 
λευκασμένο, με αναλογούσα ποσότητα για κάθε Ιερά Μη¬ 
τρόπολη εκείνη του συνημμένου Πίνακα 4 της παρούσης. 

Η εν λόγω κατανομή αφορά τη δεύτερη φάση ολοκλή¬ 
ρωσης του προγράμματος της δωρεάν διανομής ρυζιού 
έτους 2002, της πρώτης φάσης υλοποιηθείσης σύμφωνα 
με την υπ’ αριθμ. 69203/29.12.2003 απόφαση Υπουργού 
Γεωργίας. 

2. Τυχόν εναπομείνασες ποσότητες από την αρχική κα¬ 
τανομή λόγω άρνησης παραλαβής μέρους ή ολόκληρης 


της ποσότητας από δικαιούχους, θα επαναδιανέμονται 
εντός της ίδιας Νομαρχιακής Αυτοδιοίκησης, με ευθύνη 
των Τριμελών Νομαρχιακών Επιτροπών παραλαβής-πα- 
ράδοσης με πρωτόκολλα παράδοσης, κατά προτεραιό¬ 
τητα σε οικογένειες με πέντε (5) μέλη και άνω, σε συλλό¬ 
γους ατόμων με ειδικές ανάγκες (Α.Μ.Ε.Α.) και σε Ιερές 
Μητροπόλεις. 

3. Οι διανεμηθείσες ποσότητες κατά την πρώτη φάση 
υλοποίησης του προγράμματος καθώς και αυτές που 
πρόκειται να διανεμηθούν κατά τη δεύτερη φάση, σε 
εφαρμογή της παρούσης απόφασης, συνολικά είναι οι 
απορρέουσες από τις συμβάσεις της 26.9.2003 και της 
29.9.2003 μεταξύ αφενός του ΟΠΕΚΕΠΕ και των αναδο¬ 
χών εταιρειών ΑΦΟΙ ΣΠΑΝΟΥ & ΣΙΑ ΕΕ και ΕΨΒΙΟΟΜ 
ΗΕΙΕΑ3 3Α αφ’ ετέρου. 

4. Οι Νομαρχιακές Επιτροπές προβαίνουν, στο μέτρο 
του δυνατού, σε ελέγχους προκειμένου να διαπιστωθεί 
ότι ο κάθε δικαιούχος, άτομο ή οικογένεια, είναι εντεταγ- 
μένος/η σε μία μόνο ομάδα δικαιούχων. 

5. Η Διεύθυνση Παραγωγής και Αξιοποίησης Προϊόντων 
Φυτών Μεγάλης Καλλιέργειας (ΠΑΠ-ΦΜΚ), ως καθ’ ύλην 
αρμόδια υπηρεσία για την εφαρμογή του προγράμματος, 
επιβλέπει και ελέγχει για την ορθή εφαρμογή της παρού¬ 
σης και των σχετικών κοινοτικών διατάξεων σε όλα τα 
στάδια υλοποίησης του προγράμματος. 

6. Οι ανάδοχοι Κοινοπραξίες ΑΦΟΙ ΣΠΑΝΟΥ & ΣΙΑ ΕΕ 
και ΕυΒΙΟΟΜ ΗΕΙ_Ι_Α3 8Α καλούνται να προβούν στην 
άμεση υλοποίηση του προγράμματος και σε κάθε περί¬ 
πτωση εντός των χρονικών ορίων που αναφέρονται στις 
σχετικές Συμβάσεις. 

7. Ο Πίνακας I, που αναφέρεται στις κατηγορίες των δι¬ 
καιούχων ανά Νομαρχιακό Διαμέρισμα της χώρας, και ο 
Πίνακας II, που αναφέρεται στις αναλογούσες ποσότητες 
ανά Ιερά Μητρόπολη της χώρας, καθώς και ο Πίνακας Α, 
που αφοράτην κατανομή του ρυζιού κατά Ιερά Μητρόπο¬ 
λη και τύπου ρυζιού αποτελούν αναπόσπαστο μέρος της 
παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθ. 2514/1/10-Γ (6) 

Τροποποίηση της υπ’ αριθμ. 2514/1/566-δ'/25.8.2004 
απόφασης των Υπουργών Εσωτερικών, Δημόσιας Δι¬ 
οίκησης και Αποκέντρωσης και Δημόσιας Τάξης, «Συ¬ 
γκρότηση Ομάδας Διοίκησης Έργου για την Οδική 
Ασφάλεια» (Β'-1376) όπως τροποποιήθηκε απάτην υπ' 
αριθμ. 2514/1/566-στ' από 9.2.2005 όμοια (Β' 190). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 18, παρ. 18 του Ν. 2503/1997 «Διοίκηση, 
οργάνωση, στελέχωσητης Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (Α' 107). 

β. Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), το οποίο προστέθηκε με 
τις διατάξεις του άρθρου 27 του Ν. 2081/1992 (Α' 154) και 

τροποποιήθηκε με τις διατάξεις του άρθρου 1 παρ. 2περ. 
α'του Ν. 2469/1997 «Περιορισμός και βελτίωση της απο- 
τελεσματικότητας των κρατικών δαπανών και άλλες δια¬ 
τάξεις». (Α' 38). 

γ. Του άρθρου 19τουΝ. 1599/1986 «Σχέσεις κράτους - 
πολίτη, καθιέρωση νέου τύπου δελτίου ταυτότητας και 
άλλες διατάξεις.» (Α' 75). 

δ. Του άρθρου 13 του Ν. 2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις.» (Α' 45). 

2. Την ανάγκη επεξεργασίας, τεκμηρίωσης και προώθη¬ 
σης θεμάτων Οδικής Ασφάλειας προς τη Διυπουργική 
Επιτροπή Οδικής Ασφάλειας. 

3. Την ανάγκη αποτελεσματικότερηςλειτουργίαςτηςεν 
λόγω Ομάδας Διοίκησης Έργου. 

4. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού, το ύψος της οποίας θα προσδιορισθεί με την 
έκδοση κοινής απόφασης των υπουργών Οικονομίας και 
Οικονομικών και Δημόσιας Τάξης, αποφασίζουμε: 

Άρθρο 1. 

Το άρθρο 2 της υπ’ αριθμ. 2514/1/566-δ' από 25.8.2004 
απόφασής μας (Β' 1376), όπως τροποποιήθηκε από την 
υπ’ αριθμ. 2514/1/566-στ' από 9.2.2005 όμοια (Β' 190), 
αντικαθίσταται ως εξής: 

«Άρθρο 2. 

ΤΑΚΤΙΚΑ ΜΕΛΗ 

Η Ομάδα Διοίκησης Έργου συγκροτείται από τους 
εξής: 

1. Αλέξανδρος Αλεφαντινός, Πολιτικός Μηχανικός - Συ- 
γκοινωνιολόγος, ως Πρόεδρος. 

2. Αθανάσιος Τσιούμας, Αστυνομικός Δ/ντής, Τμημα- 
τάρχης Διεύθυνσης Τροχαίας Α.Ε.Α, ως μέλος. 

3. Αθανάσιος Σδράλης, Υπάλληλος Υπουργείου Παιδεί¬ 
ας με βαθμό Α' Δ/ντής Γ ραφείου Υφυπουργού Οικονομι¬ 
κών, ως μέλος. 

4. Ιωάννης Παναγιώτου, Πολιτικός Μηχανικός με βαθμό 
Α', Προϊστάμενος Τμήματος της Δ/νσης Τεχνικών Υπηρε¬ 
σιών του ΥΠΕΣΔΔΑ, ως μέλος. 

5. Αναστάσιος Τσάγκλας, Π.Ε./Π.Μ.,Τμηματάρχης στη 
Δ/νση Δ3 (Συντήρησης Οδικών Έργων) της Γ.Γ.Δ.Ε. του 
ΥΠΕΧΩΔΕ, ως μέλος. 

6. Λεωνίδας Γ ιαννόπουλος, Δ/ντής Γ ραφείου Υφυπουρ¬ 
γού, τέως ειδικός Σύμβουλος Υπουργού Υγείας, Αρχιτέ- 
κτων Μηχανικός, ως μέλος. 

7. Δημήτριος Σταμπόλας, Διευθυντής Επιβατικών Με¬ 
ταφορών του Υπουργείου Μεταφορών και Επικοινωνιών, 
ως μέλος. 

8. Παναγιώτης Παπαδάκος, ιδιώτης, Συγκοινωνιολό- 
γος, ως μέλος. 

9. Παναγιώτης Παπαγιαννόπουλος, Ειδικός Επιστήμων, 
ως μέλος. 

10. Βασίλειος Δεσποτόπουλος, Πρόεδρος ΕΛΠΑ, ως μέλος. 

ΑΝΑΠΛΗΡΩΜΑΤΙΚΑ ΜΕΛΗ. 

1. Αθανάσιος Παπαγεωργίου, Αστυνόμος Α', Τμημα- 
τάρχηςτης Δ/νσης Τροχαίας Α.Ε.Α., ως μέλος. 

2. Γεώργιος Κοττάς, Οικονομολόγος, σύμβουλος στο 
Υπουργείο Οικονομίας και Οικονομικών, ως μέλος. 

3. Ιουλία Γραμματικού, Πολιτικός Μηχανικός με βαθμό 
Α', υπάλληλος του ΥΠΕΣΔΔΑ, ως μέλος. 

4. Επαμεινώνδας Αγγελής, Π.Ε./Π.Μ., Τμηματάρχης 
της Δ/νσης Δ1 (Οδικών Έργων) της Γ.Γ.Δ.Ε. του ΥΠΕΧΩ¬ 
ΔΕ, ως μέλος. 


5. Αθανάσιος Παπαηλιού, Ιατρός - Ορθοπεδικός, Επιμε¬ 
λητής Α' Π.Γ.Ν.Α. «Γ. ΓΕΝΝΗΜΑΤΑΣ», ως μέλος. 

6. Ευθύμιος Σάίτης, Δ/ντής της Δ/νσης Πιστοποίησης 
του Υπουργείου Μεταφορών και Επικοινωνιών, ως μέλος. 

7. Νικόλαος Ποριώτης, ιδιώτης, Συγκοινωνιολόγος, ως 
μέλος. 

Άρθρο 2 

Η ισχύς της παρούσας απόφασης αρχίζει από την επο¬ 
μένη της δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 07/ΔΤΑ/16788/04 (7) 

Υπαγωγή του αδιαβάθμιστου προσωπικού της Κοινότη¬ 
τας Αντικυθήρων στις διατάξεις του Α' μέρους του Ν. 

1188/1981. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση & άλλες διατάξεις». 

2. Τις διατάξεις του Ν. 2307/1995 «Προσαρμογή νομοθε¬ 
σίας αρμοδιότητας Υπουργείου Εσωτερικών στις διατάξεις 
για τη Νομαρχιακή Αυτοδιοίκηση και άλλες διατάξεις.» 

3. Τις διατάξεις του άρθρου 3 του Ν. 1188/1981 «Περί 
κυρώσεωςτου Κώδικος «περί καταστάσεως προσωπικού 
οργανισμών τοπικής αυτοδιοικήσεως» (ΦΕΚ 204 Α'). 

4. Τις διατάξεις του Ν. 1586/1986 «Βαθμολογική διάρ¬ 
θρωση των θέσεων του Δημοσίου, νομικών προσώπων 
δημόσιου δικαίου και των οργανισμών τοπικής αυτοδιοί¬ 
κησης και άλλες διατάξεις». 

5. Τις διατάξεις του άρθρου 23 παρ. 6του Ν. 1416/1986. 

6. Τις διατάξειςτου Π.Δ. 50/2001. 

7. Την υπ’ αριθμ. 20/2004 απόφαση του Κοινοτικού Συμ¬ 
βουλίου Αντικυθήρων. 

8. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ Ν. Πειραιά που διατυπώθηκε 
στο 1/2004 (θέμα 9°) πρακτικό του, αποφασίζουμε: 

Εγκρίνουμε την υπ’ αριθμ. 20/2004 απόφαση του Κοινο¬ 
τικού Συμβουλίου της Κοινότητας Αντικυθήρων «περί 
υπαγωγής του προσωπικού της παραπάνω Κοινότητας 
στις διατάξειςτου Α' μέρους του Ν. 1188/1981», όπως ει¬ 
δικότερα στην απόφαση αυτή αναφέρεται, ότι ο μέσος 
όρος των τακτικών εσόδων των ετών 2001 και 2002 ανέρ¬ 
χεται στο ποσό των 215.795,53 € και είναι πάνω από το 
τριπλάσιο του ποσού που απαιτείται για την ετήσια δαπά¬ 
νη δύο (2) υπαλλήλων κατηγορίας ΔΕ (ήτοι 15667 χ 3 = 
47001 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Απριλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2471 (8) 

Έγκριση Οργανισμού Εσωτερικής Υπηρεσίας του Ν.Π.Δ.Δ. 

«Αθλητικός Οργανισμός του Δήμου Ασπροπύργου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 «Περί 
Κύρωσης του Κώδικα περί καταστάσεως προσωπικού 
των Ο.Τ.Α.» όπως τροποποιήθηκε από τις διατάξεις του 
άρθρου 26 του Ν. 1832/1989 και αντικαταστάθηκε από τις 
διατάξεις της παρ. 5 του άρθρου 8 του Ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις». 

2. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, Ρύθμιση των Θεμάτων 
για την Τοπική Αυτοδιοίκηση και άλλες διατάξεις». 

3. Τις διατάξειςτου Δημοτικού και Κοινοτικού Κώδικα (Π.Δ. 
410/1995) ειδικότερα δε των άρθρων 106 και 198 αυτού. 

4. Τις διατάξειςτου άρθρου 106του Ν. 2362/1995 «Πε¬ 
ρί Δημοσίου Λογιστικού Ελέγχου, των δαπανών του Κρά¬ 
τους και άλλες διατάξεις». 

5. Τις διατάξεις των άρθρων 27 και 28 του Ν. 3202/2003. 

6. Τις σχετικές διατάξειςτου Ν. 2190/1994 που ισχύουν 
και για τους υπαλλήλους των Ο.Τ.Α. και άλλες διατάξεις, 
περί υπαλλήλων Ο.Τ.Α. 

7. Την υπ’ αριθμ. 10/2004 απόφαση του Διοικητικού Συμ¬ 
βουλίου του Αθλητικού Οργανισμού Δήμου Ασπροπύργου 
περί Ψήφισης του Οργανισμού Εσωτερικής Υπηρεσίαςτου. 

8. Την υπ’ αριθμ. 242/2004 απόφαση του Δημοτικού 
Συμβουλίου Δήμου Ασπροπύργου περί έγκρισης του Ορ¬ 
γανισμού Εσωτερικής Υπηρεσίας του Ν.Π.Δ.Δ. «Αθλητι¬ 
κός Οργανισμός Δήμου Ασπροπύργου». 

9. Το υπ’ αριθμ. 1/4/7.2.2004 Πρακτικό του Υπηρεσια¬ 
κού Συμβουλίου Ο.Τ.Α. Δυτ. Αττικής, με το οποίο γνωμο- 
δοτεί ομόφωνα υπέρ της έγκρισης του Οργανισμού Εσω¬ 
τερικής Υπηρεσίαςτου Ν.Π.Δ.Δ. «Αθλητικός Οργανισμός 
Δήμου Ασπροπύργου». 

10. Την υπ’ αριθμ. οικ. 16978/12.11.2003 απόφαση του 
Γενικού Γραμματέατης Περιφέρειας Αττικής, περί μετα¬ 
βίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγρά¬ 
φων και άλλων πράξεων στο Γ ενικό Δ/ντή Περιφέρειας, 
στους Προϊσταμένους των Διευθύνσεων Αυτοδιοίκησης- 
Αποκέντρωσης Τοπικής Αυτοδ/σης και Δ/σης Αν. Αττικής 
- Δυτ. Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β'/18.11.2003), αποφασίζουμε: 

Εγκρίνουμε τον Οργανισμό Εσωτερικής Υπηρεσίαςτου 
«Αθλητικού Οργανισμού Δήμου Ασπροπύργου», σύμφω¬ 
να με τις υπ’ αριθμ. 10/2004 και 242/2004 αποφάσεις του 
Διοικητικού Συμβουλίου του Ν.Π.Δ.Δ. και του Δημοτικού 
Συμβουλίου Ασπροπύργου, αντίστοιχα, κατόπιν και σύμ¬ 
φωνης γνώμης του Οικείου Υπηρεσιακού Συμβουλίου, 
όπως κατωτέρω: 

Άρθρο Ιο 

Τις υπηρεσίες του Αθλητικού Οργανισμού Δήμου 
Ασπροπύργου συγκροτούν. 

1. Τμήμα Προγραμματισμού και Αθλητικού Σχεδιασμού. 

Άρθρο 2ο 

Η παραπάνω υπηρεσιακή μονάδα διαρθρώνεται ως 
ακολούθως: 


1 .Τμήμα Προγραμματισμού και Αθλητικού Σχεδιασμού. 

Προΐσταται υπάλληλος των κλάδων ΠΕ11. 

Α. Γ ραφείο Οικονομικής Διαχείρισης, προσωπικού και 
Διοικητικού Συμβουλίου. 

Β. Γραφείο Διαχείρισης υλικού, συντήρησης και φύλα¬ 
ξης αθλητικών χώρων και εγκαταστάσεων. 

Γ. Γ ραφείο Αθλητικού σχεδιασμού και μελετών. 

Δ. Γραφείο Υγειονομικού. 

Άρθρο 3ο 

Η Οργανική σύνθεση και ανακατάταξη των θέσεων του 
προσωπικού του Αθλητικού Οργανισμού Δήμου Ασπρο- 
πύργου (Α.Ο.Δ.Α.) ορίζεται ως εξής: 

I. ΜΟΝΙΜΟ ΠΡΟΣΩΠΙΚΟ 

1) Κλάδος κατηγορίας ΠΕ. 

α) Κλάδος Π Ε10 Καθηγητών - Γυ μναστών Φυσικής Αγω¬ 
γής =7 θέσεις με βαθμό Δ-Α. 

2) Κλάδος κατηγορίας ΤΕ. 

α) Κλάδος ΤΕ 18 Εργοθεραπευτών - Φυσιοθεραπευτών 
= 1 θέση με βαθμό Δ-Α. 

3) Κλάδος ΔΕΙ διοικητικών = 1 θέση με βαθμό Δ-Α. 

4) Κλάδος κατηγορίας ΥΕ. 

α)Κλάδος ΥΕ1 κλητήρων - θυρωρών - φυλάκων - γενι¬ 
κών καθηκόντων = 1 θέση με βαθμό Δ-Α. 

β)Κλάδος ΥΕ16 προσωπικού καθαριότητος Αθλητικών 
χώρων = 1 θέση με βαθμό Δ-Α. 

II. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ. 

Για την αντιμετώπιση εποχιακών ή πρόσκαιρων ή άλλων 
αναγκών. 

1) Κλάδος κατηγορίας ΠΕ= 1 Θέση 

2) Κλάδος κατηγορίας ΤΕ= 1 θέση 

3) Κλάδος κατηγορίας ΔΕ =1 Θέση 

4) Κλάδος κατηγορίας ΥΕ=2 θέσεις 

Άρθρο 4ο 

Οι αρμοδιότητες κάθε τμήματος ή γραφείου που αναφέ- 
ρονται στον παρόντα οργανισμό καθορίζονται ως εξής: 

1) ΤΜΗΜΑ ΠΡΟΓΡΑΜΜΑΤΙΣΜΟΥ ΚΑΙ ΑΘΛΗΤΙΚΟΥΣΧΕ- 
ΔΙΑΣΜΟΥ 

Ο προϊστάμενος του τμήματος προγραμματισμού και 
αθλητικού σχεδιασμού κατευθύνει και ελέγχει όλες τις 
υπηρεσίες και τα γραφεία του Α.Ο.Δ.Α, συνεργάζεται μα¬ 
ζί τους για την εύρυθμη λειτουργία τους. 

Ειδικότερα: 

Μεριμνά για την έγκαιρη και σωστή υλοποίηση των απο- 
φάσεωντου Διοικητικού Συμβουλίου. 

Κατευθύνει και ελέγχει το προσωπικό του Α.Ο.Δ.Α για 
τη σωστή και αποδοτική λειτουργία. 

Ευθύνεται για την πιστή εφαρμογή του κανονισμού λει¬ 
τουργίας των αθλητικών εγκαταστάσεων του Α.Ο.Δ.Α. 

Εισηγείται στο Διοικητικό Συμβούλιο κάθε μέτρο που 
κρίνει κατάλληλο για τη βελτίωση της ποιότητας των πα¬ 
ρεχόμενων υπηρεσιών. 

Εισηγείται στο Διοικητικό Συμβούλιο τις αναγκαίες προ¬ 
σλήψεις προσωπικού για τις ανάγκες του Α.Ο.Δ.Α. 

Ασκεί κάθε αρμοδιότητα που του ανατίθεται με απόφα¬ 
ση του Διοικητικού Συμβουλίου του Α.Ο.Δ.Α. 

Καταρτίζει σε συνεργασία με το Διοικητικό Συμβούλιο 
το ετήσιο πρόγραμμα λειτουργίας των αθλητικών εγκα¬ 
ταστάσεων του Α.Ο.Δ.Α. 

Επιβλέπει και κατευθύνει τους Γυμναστές για σωστή, 
υγιεινή και ψυχαγωγική άθληση των αθλούμενων μελών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Μεριμνά και εισηγείται στο Διοικητικό Συμβούλιο την 
έκδοση ενημερωτικών φυλλαδίων σχετικά με την αθλητι¬ 
κή αγωγή. 

Εισηγείται για τη διάδοση του αγνού αθλητικού πνεύ¬ 
ματος με διαλέξεις προς τους αθλούμενους, με επιδεί¬ 
ξεις, με αγώνες κ.λπ. μετά από σύμφωνη γνώμη και από¬ 
φαση του Διοικητικού Συμβουλίου. 

Τηρεί ημερολόγιο κινήσεως των αθλητικών εγκαταστά- 
σεωντου Α.Ο.Δ.Α και κάθε μήνα υποβάλλει έκθεση προς το 
Διοικητικό Συμβούλιο για τη δραστηριότητα του ΑΘΛΗΤΙ¬ 
ΚΟΥ ΟΡΓΑΝΙΣΜΟΥ και τις επιδόσεις των αθλουμένων, 
υποδεικνύοντας ταυτόχρονα και τα μέτρα που πρέπει να 
ληφθούν για την προαγωγή του αθλητισμού στο Δήμο. 

Τηρείτο μητρώο των αθλουμένων μελών με πλήρη στοι¬ 
χεία αυτών, δηλαδή ονοματεπώνυμο, όνομα πατρός, τό¬ 
πος και έτος γεννήσεως, επάγγελμα, διεύθυνση κατοι¬ 
κίας, γραμματικές γνώσεις, ημερομηνία εγγραφής, το 
τμήμα άθλησης κλπ, για την εξαγωγή χρήσιμων στατιστι¬ 
κών συμπερασμάτων. 

Εισηγείται στο Διοικητικό Συμβούλιο κάθε θέμα της αρ- 
μοδιότητάς του και μετέχει στις συνεδριάσεις του αυτού 
χωρίς ψήφο. 

α) Γραφείο Οικονομικής διαχείρισης προσωπικού και 
Διοικητικού Συμβουλίου 

Εκτελεί κάθε εργασία που αφορά την διεξαγωγή της μι¬ 
σθοδοσίας του τακτικού και εκτάκτου προσωπικού, συ¬ 
γκεντρώνει άλατα απαραίτητα δικαιολογητικά και εκδίδει 
εντολές και εντάλματα πληρωμή 

Παρακολουθεί και συγκεντρώνει στοιχεία για την από¬ 
δοση των ασφαλιστικών εισφορών και την ενημέρωση 
των ασφαλιστικών βιβλιαρίων των εργαζομένων. 

Εκδίδει βεβαιώσεις αποδοχών για συνταξιοδότηση, για 
δάνεια και στο τέλος του διαχειριστικού έτους συγκε¬ 
ντρωτική βεβαίωση αποδοχών για φορολογική χρήση. 

Μεριμνά για την ενημέρωση και φύλαξη των ατομικών 
υπηρεσιακών φακέλων. 

Εκδίδει τις αποφάσεις του Προέδρου του Δ.Σ. που αφο¬ 
ρούν τις υπηρεσιακές μεταβολές του προσωπικού και τις 
καταγράφει στο βιβλίο αποφάσεων. 

Κοινοποιεί την Ημερήσια Διάταξη στους Διοικητικούς 
Συμβούλους, τηρεί τα πρακτικά των συνεδριάσεων του 
Διοικητικού Συμβουλίου. 

Διεκπεραιώνει την αλληλογραφία των εισερχομένων 
και εξερχόμενων εγγράφων του Α.Ο.Δ.Α. τηρώντας προς 
τούτο πρωτόκολλο αλληλογραφίας και δημιουργεί αρ¬ 
χείο και μεριμνά για την τήρηση και φύλαξη των προβλε- 
πομένων βιβλίων. 

Συγκεντρώνει τις εισηγήσεις των υπευθύνων των τμη¬ 
μάτων για θέματα της αρμοδιότητάςτους και τις διαβιβά¬ 
ζει στο Διοικητικό Συμβούλιο. 

β)Γραφείο Διαχείρισης υλικού, συντήρησης και φύλα¬ 
ξης αθλητικών χώρων και εγκαταστάσεων. 

Φροντίζει για την διαφύλαξη της περιουσίας του Αθλη¬ 
τικού Οργανισμού. 

Διαχειρίζεται κάθε αθλητικό υλικό και στο τέλος κάθε 
χρόνου διενεργεί απογραφή. 

Τηρείταπροβλεπόμενα βιβλία και γενικά ασκεί κάθε ερ¬ 
γασία που αφορά την συντήρηση και διαχείριση του 
αθλητικού υλικού. 

Επιβλέπει τους αθλητικούς χώρους και φροντίζει για 
την συντήρησή τους και την αποκατάσταση τυχόν ζημιών 
που θα δημιουργηθούν καθώς επίσης και για την φύλαξή 
τους. 


γ) Γ ραφείο Αθλητικού σχεδιασμού και μελετών. 

Προγραμματίζει και πραγματοποιεί τις αθλητικές δρα¬ 
στηριότητες και εκδηλώσεις του ΑΘΛΗΤΙΚΟΥ ΟΡΓΑ¬ 
ΝΙΣΜΟΥ όπως Μαθητικάτουρνουά, εσωτερικά τουρνουά 
τωνδιαφόρωντμημάτωντου Αθλητικού Οργανισμού, πα¬ 
νελλήνια πρωταθλήματα, διαδημοτικούς αγώνες κ.λπ. 

Διοργανώνει σεμινάρια, συνέδρια σε τομείς αθλητικών 
δράσεων και αθλητιατρικής. 

δ) Γραφείο Υγειονομικού. 

Παρέχει πρώτες βοήθειες σε χώρους προπονήσεων, 
αθλητικών συναντήσεων και εκτάκτων περιστατικών. 

Ενημερώνει το προσωπικό του Αθλητικού Οργανισμού 
και το Διοικητικό Συμβούλιο για οτιδήποτε αφορά τα 
αθλούμενα μέλη σε θέματα υγείας. 

Ενημερώνει τις καρτέλες υγείας των αθλητών και τηρεί 
αρχείο για κάθε αθλητή. 

Σημείωση 1η: 

Η τοποθέτηση του προσωπικού σε γραφείο γίνεται με 
απόφαση του Προέδρου του Αθλητικού Οργανισμού σύμ¬ 
φωνα με τις εκάστοτε ανάγκες. 

Σημείωση 2η: 

Το προσωπικό που παρέχει τις υπηρεσίες του στον 
Αθλητικό Οργανισμό διέπεται από τις εκάστοτε ισχύου- 
σες διατάξεις. 

Ακροτελεύτιο άρθρο 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού τού Αθλητικού Οργα¬ 
νισμού για το οικονομικό έτος, 2004 ύψους ευρώ 124.615 
και ευρώ 249.230 περίπου για καθένα από τα επόμενα έτη, 
εφόσον πληρωθούν όλες οι συνιστώμενες θέσεις και ανά¬ 
λογο ποσό θα εγγράφεται στους οικείους κωδικούς (Κ.Α.) 
στους προϋπολογισμούς των επομένων ετών. 

Κάθε προηγούμενη απόφασή μαςπερίτου Οργανισμού 
Εσωτερικής Υπηρεσίας του Αθλητικού Οργανισμού Δή¬ 
μου Ασπροπύργου, καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 5 Απριλίου 2005 

Με Εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗ ΜΑΣ 
-♦- 

Ο) 

Απόκτηση της Ελληνικής Ιθαγένειας από την ομογενή 
ΣπυριδώνοβαΑξένιατου Γκιόργκι και της Μαρίνας κα¬ 
θώς και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 4183/04/13.4.2005 απόφαση του Γε¬ 
νικού Γραμματέα Περιφέρειας Ανατολικής Μακεδονίας 
και Θράκης που εκδόθηκε σύμφωνα με τις κείμενες δια¬ 
τάξεις γίνεται δεκτή η από 22.8.2003 αίτηση του πατέρα 
της ομογενούς Σπυριδώνοβα Αξένια του Γκιόργκι και της 
Μαρίνας περί αποκτήσεως της Ελληνικής Ιθαγένειας και 
εγκρίνεται ο εξελληνισμός του επωνύμου της από Σπυρι- 
δώνοβα σε Σπυριάδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

( 10 ) 

Απόκτηση της Ελληνικής Ιθαγένειας από την ομογενή 
Τσχουρπόντοβα Ελένη του Ιβάν και της Ζήνα καθώς 
και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 2047/13.4.2005 απόφαση του Γενικού 
Γραμματέα Περιφέρειας Ανατολικής Μακεδονίας και 
Θράκης που εκδόθηκε σύμφωνα με τις κείμενες διατάξεις 
γίνεται δεκτή η από 1.4.2003 αίτηση της ομογενούς 
Τσχουρπόντοβα Ελένη του Ιβάν καιτης Ζήνα και εγκρίνε- 
ται ο εξελληνισμός του επωνύμου της από Τσχουρπόντο¬ 
βα σε Τσχουρποντίδου. 

Με εντολή Γενικού Γραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

( 11 ) 

Απόκτηση της Ελληνικής Ιθαγένειας από την ομογενή 
Αφίσοβα Αικατερίνη, του Βλαδίμηρου καιτης Μαρίας 
καθώς και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 2020/11.4.2005 απόφαση του Γενικού 
Γραμματέα Περιφέρειας Ανατολικής Μακεδονίας και 


Θράκης που εκδόθηκε σύμφωνα με τις κείμενες διατάξεις 
γίνεται δεκτή η από 9.9.2004 αίτηση της ομογενούς Αφί¬ 
σοβα Αικατερίνη, του Βλαδίμηρου και της Μαρίας και 
εγκρίνεται ο εξελληνισμός του επωνύμου της από Αφίσο¬ 
βα σε Αφισίδου. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

( 12 ) 

Απόκτηση της Ελληνικής Ιθαγένειας από την ομογενή θε- 
οδοσιάδου Κλαύδια του Γρηγορίου και της Βαρβά¬ 
ρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 1672/13.4.2005 απόφαση του Γενι¬ 
κού Γραμματέα Περιφέρειας Ανατολικής Μακεδονίας 
και Θράκης που εκδόθηκε σύμφωνα με τις κείμενες δια¬ 
τάξεις γίνεται δεκτή η από 27.2.2004 αίτηση της ομογε¬ 
νούς Θεοδοσιάδου Κλαύδια του Γ ρηγορίου καιτης Βαρ¬ 
βάρας. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




